CELEX: 32012D0028
Language: et
Date: 2011-12-20 00:00:00
Title: 2012/28/ÜVJP: Poliitika- ja julgeolekukomitee otsus EUPOL COPPS/1/2011, 20. detsember 2011 , millega pikendatakse Palestiina aladel läbiviidava Euroopa Liidu politseimissiooni (EUPOL COPPS) juhi volitusi

13.1.2012   
            
            
               ET
            
            
               Euroopa Liidu Teataja
            
            
               L 9/15
            
         POLIITIKA- JA JULGEOLEKUKOMITEE OTSUS EUPOL COPPS/1/2011,
   20. detsember 2011,
   millega pikendatakse Palestiina aladel läbiviidava Euroopa Liidu politseimissiooni (EUPOL COPPS) juhi volitusi
   (2012/28/ÜVJP)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 38 kolmandat lõiku,
   võttes arvesse nõukogu 17. detsembri 2010. aasta otsust 2010/784/ÜVJP Euroopa Liidu politseimissiooni kohta Palestiina aladel (EUPOL COPPS), (1) eriti selle artikli 10 lõiget 1,
   ning arvestades järgmist:
   
               (1)
            
            
               Poliitika- ja julgeolekukomitee on otsuse 2010/784/ÜVJP kohaselt volitatud tegema kooskõlas Euroopa Liidu lepingu artikli 38 kolmanda lõiguga EUPOL COPPSi poliitiliseks kontrollimiseks ja strateegiliseks juhtimiseks asjakohaseid otsuseid ning eelkõige võtma vastu otsuse missiooni juhi ametisse nimetamise kohta.
            
         
               (2)
            
            
               Liidu välisasjade ja julgeolekupoliitika kõrge esindaja (edaspidi „kõrge esindaja”) ettepanekul nimetas poliitika- ja julgeolekukomitee 15. detsembril 2009 otsusega EUPOL COPPS/2/2009 (2) Henrik MALMQUIST missiooni EUPOL COPPS juhiks.
            
         
               (3)
            
            
               Kõrge esindaja on teinud ettepaneku pikendada EUPOL COPPSi juhi Henrik MALMQUIST volitusi 1. jaanuarist 2012 kuni 30. juunini 2012,
            
         ON VASTU VÕTNUD KÄESOLEVA OTSUSE:
   Artikkel 1
   Henrik MALMQUIST volitusi Palestiina aladel läbiviidava Euroopa Liidu politseimissiooni (EUPOL COPPS) juhina pikendatakse 1. jaanuarist 2011 kuni 30. juunini 2012.
   Artikkel 2
   Käesolev otsus jõustub selle vastuvõtmise kuupäeval.
   Otsust kohaldatakse 30. juunini 2012.
   
      Brüssel, 20. detsember 2011
      
         
            Poliitika- ja julgeolekukomitee nimel
         
         
            eesistuja
         
         O. SKOOG
      
   
   
      (1)  ELT L 335, 18.12.2010, lk 60.
   
      (2)  ELT L 330, 16.12.2009, lk 78.